Guruh Soekarnoputra

Muhammad Guruh Irianto Sukarnoputra () adolah saurang pamusik jo politikus Indonesia. 

 Biografi 
Guruh Soekarnoputra adolah anak laki-laki paliang ketek dari presiden Indonesia partamo Soekarno jo bini katigonyo, Fatmawati, sarato adiak dari mantan presiden Megawati Sukarnoputri.

Guruh manampuah pandidikan SD jo SMP di Jakarta.Daniel Dhaidae & H. Witdarmono (2000) hlm. 79 Kamudian inyo bakuliah di Fakultas Arkeologi di Universitas Amsterdam, Balando, nan luluih pado taun 1976. Bukannyo manuruikan jajak apaknyo di dunia politik, inyo mamiliah bakarier di bidang seni, nan sampai kini alah mamproduksi labiah dari 100 karya koreografi jo lagu-lagu tanamo di Indonesia. Pado taun 1991, inyo dianugerahi pangharagoan Chevalier de L'Ordre des Arts et des Lettres dek pamarentah Parancih.Yayasan API (2001) hlm. 667 Guruh marilis album bajudul Guruh Gipsy pado taun 1977 basamo Chrisye.

Guruh tajun ka dunia politik pado taun 1992, manjadi anggota Dewan Perwakilan Rakyat Republik Indonesia mawakili Partai Demokrasi Indonesia (PDI). Katiko PDI tapacah pado taun 1996 satalah Kongres Partai di Medan, inyo bagabuang jo Partai Demokrasi Indonesia Perjuangan nan mamisahkan diri. Malalui partai iko, inyo tapiliah baliak dalam pamilu legislatif 2004, 2009, 2014, jo 2019. Kini, inyo manjadi anggota DPR  mawakili Kabupaten Blitar, Jawa Timur.Daniel Dhaidae (Ed) (2005) hlm. 166

Inyo taruih aktif jo talibek di dunia seni, tamasuak mangarahkan partunjukan seni pado upacara pambukaan Pekan Olahraga Nasional 2000 di Surabaya. Pado taun 2013, Guruh manyalanggarokan pagelaran batajuak Sri Mimpi Indonesia. Partunjukan iko manampilkan kumpulan lagu-lagu karya Guruh, nan diadokan di di Plenary Hall, Jakarta Convention Center (JCC), Jakarta pado tanggal 1 September 2013.

Kahidupan pribadi
Pado taun 2002, baumua 49 taun, Guruh manikah jo saurang panari Azeri kalahiran Uzbekistan banamo Guseynova Sabina Padmavati, nan umuanyo 26 taun labiah mudo dari inyo. Kaduonyo manikah pado tanggal 20 September 2002 di Tashkent, Uzbekistan. Resepsi diadokan pulo di Sriwidjaya Raya, Jakarta, pado tanggal 19-20 Oktober 2002. Panikahan tasabuik barakhir jo pacaraian dan Sabina dikabakan babaliak ke Uzbekistan.

 Prestasi 
Pado tanggal 23 Maret 2011, batepatan jo Perayaan Hari Musik Nasional, Guruh manarimo Penghargaan Nugraha Bhakti Musik Indonesia (NBMI) dari Persatuan Artis Penyanyi, Pencipta Lagu, dan Penata Musik Rekaman Indonesia (PAPPRI).

 Pangharagoan 
 Taun Pangharagoan Kategori Karya  Hasil 1998 Anugerah Musik Indonesia  Pencipta Lagu Pop Terbaik Kala Cinta Menggoda  2010 Anugerah Musik Indonesia Lifetime Achievement Award 

 Filmografi 
 Film 
 Taun Judul Peran Katerangan Komponis 1977 Ali Topan Anak Jalanan  1979 Puspa Indah Taman Hati   Gita Cinta dari SMA  1980 Untukmu Indonesiaku!  Juga sabagai aktor Roman Picisan   1985 Sembilan Wali (Wali Sanga)  Juga sabagai aktor 2011 Misteri Hantu Selular  Sabagai aktor 2016 Pacarku Anak Koruptor 

Rujuakan

Daftar pustaka
 Daniel Dhaidae & H. Witdarmono (Eds) (2000)Wajah Dewan Perwakilan Rakyat Republic Indonesia Pemilihan Umum 1999. Harian Kompas, Jakarta,  (Indonesian)
 Yayasan API (2001), Panduan Parlelem Indonesia. Jakarta,  (Indonesia)

Pautan lua

Guruh Sukarnoputra di Discogs

Kategori:Politikus Indonesia
Kategori:Musikus Indonesia
Kategori:Tokoh dari Jakarta
Kategori:Tokoh Minangkabau
Kategori:Tokoh Jawa
Kategori:Kaluarga Soekarno